วัดบางน้ำวน

วัดบางน้ำวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 4 บ้านบางน้ำวน ตำบลบางโทรัด อำเภอเมืองสมุทรสาคร จังหวัดสมุทรสาคร เจ้าอาวาสองค์ปัจจุบันคือ พระครูสาครวชิรธาดา (พระอาจารย์แดง) วัตถุมงคลของหลวงปู่รอดยังได้รับความนิยม

ประวัติ
วัดสร้างขึ้นประมาณ พ.ศ. 2357 เมื่อชาวรามัญได้โยกย้ายมาอยู่ตำบลนี้ ได้สร้างวัดขึ้นเป็นที่บำเพ็ญกุศลประวัติวัดในจังหวัดสมุทรสาคร สังกัดมหานิกาย จำนวน 96 วัด. เอกสารโรเนียว. จัดเก็บอยู่ในสำนักศิลปากรที่ 1 ราชบุรี, ม.ป.ป., หน้า 5. เจ้าอาวาสองค์แรกคือหลวงพ่อแค เจ้าอาวาสองค์ต่อมาคือหลวงพ่อรอด พุทธสฺณโท ในยุคนี้มีการสร้างถาวรวัตถุหลายอย่าง เช่น พ.ศ. 2461 สร้างพระอุโบสถ พ.ศ. 2464 สร้างศาลาการเปรียญ พ.ศ. 2473 สร้างศาลาปูนหน้าวัด พ.ศ. 2478 สร้างมณฑปพระบาทสำนักศิลปากรที่ 1 ราชบุรี. ทะเบียนโบราณสถานจังหวัดสมุทรสาคร. ราชบุรี : สำนักศิลปากรที่ 1 ราชบุรี, 2553. หน้า 125.

อาคารเสนาสนะ
พระอุโบสถมีหลังคามุงเครื่องไม้กระเบื้องซีเมนต์ ซ้อนกัน 3 ตับ เครื่องลำยองช่อฟ้า ใบระกา หางหงส์ไม้แกะสลักประดับกระจก หน้าบันทั้งสองด้านเป็นรูปเทพนม ประดับตกแต่งด้วยลายก้านขด ปิดทองประดับกระจก ด้านล่างมีลายกระจังและประจำยามรองรับ หน้าบันปีกนกเป็นรูปลายก้านขด มีสาหร่ายรวงผึ้งด้านล่าง บานประตูของพระอุโบสถเป็นไม้แกะสลักลายก้านขด ตรงกลางเป็นลายเทพนม แทรกภาพสัตว์ต่าง ๆ พระประธานเป็นพระพุทธรูปปูนปั้นปางมารวิชัย รอบอุโบสถมีใบเสมาปักอยู่บนแท่นฐาน ลักษณะเป็นหินทรายแดงขนาดเล็ก มีกำแพงแก้วล้อมรอบ ซุ้มประตูมียอดคล้ายเจดีย์ จำนวน 3 ยอดติดต่อกัน ยอดตรงกลางมีขนาดสูงสุด

เจดีย์ตั้งอยู่หน้าวัด เป็นเจดีย์ทรงรามัญ 2 องค์ และเจดีย์ย่อมุมไม้สิบสองขนาดเล็กจำนวน 2 องค์ มีเสาหงส์ทำจากไม้ ตัวหงส์บนยอดเสาเป็นหงส์แกะจากไม้ประดับกระจกสี

อ้างอิง

บางน้ำวน
บางน้ำวน